หลังจากได้มีการประชุมกันระหว่างผู้บริหาร ผู้สอบบัญชีและกรรมการตรวจสอบแล้ว
ผู้บริหารและคณะกรรมการมีความเห็นว่าบริษัทมีระบบการควบคุมภายในที่เพียงพอ
ทั้งในระบบการปฎิบัติการ การสื่อสาร,ระบบข้อมูล
และระบบการติดตามการทำรายการกับผู้ถือหุ้นรายใหญ่ กรรมการและผู้ที่มีส่วนเกี่ยวข้องอื่นๆ

ตามที่ได้จัดให้มีการตรวจสอบภายในซึ่งจัดโดยจากหน่วยงานภายในกลุ่มบริษัท
คณะกรรมการบริษัทเห็นพ้องต้องกันว่าบริษัทมีการจัดการควบคุมภายในที่ดี
คณะกรรมการได้รับทราบว่าบริษัทได้กำหนด corporate principle และ code of conduct
ขึ้นในปี 2541 ซึ่งได้มีกฎ ระเบียบข้อบังคับ
ในอันที่จะทำให้บริษัทสามารถปฎิบัติได้อย่างมีประสิทธิภาพ

บริษัทได้ให้ความสำคัญกับระบบการควบคุมภายในและการตรวจสอบภายในเพื่อให้เกิดการปฎิบัติที่เหมาะสมและโปร่งใส
เพื่อเป็นการลดความเสี่ยงหรือลดความสูญเสียที่จะเกิดขึ้นจากการดำเนินงาน
บริษัทได้มีการกำหนดขอบเขตของการควบคุมภายในซึ่งครอบคลุมการดำเนินงานและการปฎิบัติตามกฎหมายและข้อบังคับต่างๆของบริษัทฯ

คณะกรรมการได้มอบหมายให้คณะกรรมการตรวจสอบเป็นผู้ดูแลการตรวจสอบและการควบคุมภายในทั้งหมดของบริษัท
เพื่อให้การควบคุมและการตรวจสอบมีประสิทธิภาพมากขึ้น และเป็นอิสระในการควบคุม
และเพื่อให้มั่นใจว่าการดำเนินงานหลักและข้อมูลทางการเงินนั้นได้มีความถูกต้องเป็นไปตามนโยบาย
และกฎระเบียบต่างๆ

นอกจากนี้บริษัทมีหน่วยงานด้านตรวจสอบภายในของกลุ่มบริษัทได้เข้ามาตรวจสอบการทำงานในทุกๆหน่วยงานและทุกกิจกรรมของบริษัท
ซึ่งได้นำรายงานการตรวจสอบและประเด็นสำคัญในการตรวจสอบเสนอต่อคณะกรรมการตรวจสอบและผู้บริหารของบริษัท
และขอความเห็นจะคณะกรรมการตรวจสอบในประเด็นต่างๆที่ตรวจพบ

รายงานคณะกรรมการตรวจสอบ

(เอกสารแนบหมายเลขที่ 3)

ความขัดแย้งทางผลประโยชน์

ตามที่คณะกรรมการบริษัทได้มีมติอนุมัติเมื่อวันที่ 2 มีนาคม 2552
นโยบายเกี่ยวกับความขัดแย้งทางผลประโยชน์
บนหลักการที่ว่าการตัดสินใจใดๆของกรรมการและผู้บริหารจะต้องทำเพื่อผลประโยชน์สูงสุดของบริษัทเท่านั้น

กรรมการและผู้บริหารจะต้องหลีกเลี่ยงที่จะทำสัญญาผูกมัดทางการเงินและสัญญาอื่นใดกับบุคคลภายนอกอันจะทำให้บริษัทได้รับความเสียหายทางการเงินหรือเกิดการขัดแย้งทางผลประโยชน์อื่นใด
รวมทั้งเป็นผลร้ายต่อประสิทธิภาพในการทำธุรกิจของบริษัท

ผู้ที่มีส่วนเกี่ยวข้องหรือเกี่ยวโยงกับการทำรายการใดๆ
จะต้องแจ้งให้บริษัทฯทราบถึงความสัมพันธ์หรือความเกี่ยวข้องของตนเองในรายการดังกล่าว
บริษัทไม่อนุญาตให้บุคคลที่มีความเกี่ยวข้องกันกับผู้บริหารและพนักงานทุกคนทำธุรกรรมใดๆหรือมีส่วนเกี่ยวข้องในการทำธุรกรรมดังกล่าวกับบริษัทฯ

กรรมการและผู้บริหารผู้มีอำนาจตัดสินใจในการทำรายการนั้น
จะต้องทำรายงานเปิดเผยรายการที่อาจมีความขัดแย้งทางผล ประโยชน์กับบริษัท
โดยใช้แบบฟอร์มรายงานการเปิดเผยรายการที่สงสัยว่าเป็นผลประโยชน์ที่ขัดแย้งกับผลประโยชน์ของบริษัท
และในการอนุมัติใดๆ
สำหรับกรณีดังกล่าวต้องยึดถือหลักการไม่ให้มีการกำหนดเงื่อนไขหรือข้อกำหนดพิเศษผิดไปจากปกติ

กรรมการและผู้บริหาร
หมายรวมถึงคู่สมรสและบุตรที่ยังไม่บรรลุนิติภาวะจะต้องรายการการถือครองหลักทรัพย์
เมื่อมีการเปลี่ยนแปลงการถือหลักทรัพย์บริษัทฯ
และรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
วันทำการนับจากวันที่ซื้อ ขาย โอน หรือรับโอน

รวมทั้งห้ามมิให้กรรมการ ผู้บริหาร หรือหน่วยงานที่ได้รับทราบข้อมูลภายใน
เปิดเผยข้อมูลภายในแก่บุคคลภายนอก หรือบุคคลที่ไม่มีหน้าที่เกี่ยวข้อง
และซื้อขายหลักทรัพย์ของบริษัท ในช่วง 30 วัน ก่อนที่งบการเงินจะเผยแพร่ต่อสาธารณชนด้วย
เพื่อป้องกันไม่ให้นำข้อมูลภายในไปใช้ในทางมิชอบ
บริษัทได้กำหนดให้กรรมการและผู้บริหารเปิดเผยรายการที่อาจมีความขัดแย้งทางผล
ประโยชน์กับบริษัททุกครั้งก่อนมีการประชุมคณะกรรมการบริษัทฯ

การดูแลการใช้ข้อมูลภายใน

กรรมการ ผู้บริหารและพนักงานจะต้องไม่เปิดเผยข้อมูลใดๆ
ซึ่งถือเป็นความลับของบริษัทต่อบุคคลภายนอก หรือ
พนักงานด้วยกันเองที่ไม่มีหน้าที่เกี่ยวข้องกับความลับเรื่องนั้น
และจะต้องไม่แสวงหาผลประโยชน์โดยอาศัยข้อมูลที่พนักงานได้ตามตำแหน่งหรือหน้าที่การงานที่ปฎิบัติอยู่กับบริษัท
เพื่อเป็นประโยชน์ในการซื้อขายหุ้นของบริษัท

กรรมการ ผู้บริหารผู้มีอำนาจในการตัดสินใจในการทำรายการต่างๆไม่ควร
ซื้อขายหลักทรัพย์ของบริษัท 30วันล่วงหน้าก่อนการประกาศผลการดำเนินงานในแต่ละไตรมาส และ
จะต้องรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์ทุกครั้งที่มีการเปลี่ยนแปลง